#Mužná vôňa zaujme nejednu ženu. Dokáže poblúzniť zmysly a zmení ho na super hrdinu, princa na bielom koni alebo dobrodruha predierajúceho sa džungľou.
Čas na niečo nové
Občas sa môžete stretnúť s názorom, že vo svete parfémov už nie je miesto na niečo nové a neopozerané. Pravdou ale je, že celosvetovo známe značky majú stále čo ponúknuť a nezastavia sa pred novými výzvami. Vďaka tomu môžeme každý rok objavovať neopakovateľné vône, z ktorých si vyberie každý muž.
Obľúbenými zložkami sú citrusy a mäta. Vznikajú vďaka nim čisté a energizujúce parfémy pre tých, ktorí presne vedia, čo chcú a idú si za tým. Posledné mesiace prajú zaujímavým kúskom, ktoré by v poličke rozhodne nemali chýbať.
Drevitá vôňa nesklame
Aj v mužskom svete existujú kúsky, ktoré nikdy nesklamú a dokážu zachrániť každú situáciu. Drevité vône sú založené na širokej škále rôznych driev. K tým najobľúbenejším patrí céder, palisander, ebenové drevo, santal a oud.
Nádhernú Acqua di Giò Absolu z dielne Armani vytvoril parfumér Alberto Morillas v roku 2018. Vyjadruje vznešený vzťah medzi človekom a prírodou. Je veľmi zmyselná a elegantná, ako stvorená pre moderného muža. Vôňa zvádzania a neskutočnej príťažlivosti konečne dostala svoju podobu!
Takou je aj The Scent Private Accord od značky Hugo Boss. Tá je vo svete vôní pre mužov skutočnou klasikou a snáď nikdy nesklame. Keď sa rozplynie hrejivý zázvor, vynikne káva a maninka. Základom sú drevité tóny a kakao.
Dobrodružstvá po svete by mohla sprevádzať aj toaletná voda Mr. Burberry Indigo. Dostanete sa s ňou v predstavách na divoké britské pobrežie a užijete si sviežu drevitú vôňu plnú slobody a nezávislosti.
Pre sebavedomého džentlmena
Predstavte si elegantného muža v kvalitnom obleku, z ktorého srší sebavedomie. Takýto pán ocení parfumovanú vodu Uomo Signature od Salvatore Ferragamo. Očarí vás v nej kardamóm, škorica, fazule tonka, pačuli alebo pražené kávové zrná.
Dynamická a tajuplná vôňa vhodná do víru nočného života je JOOP! Wow!. Je hypnotizujúca a poteší každého muža, ktorý sa nebojí byť sám sebou. Kombinácia korenia a sviežosti je neobyčajne rafinovanou a príťažlivou. Kultová nemecká značka JOOP! skrátka vie, ako na to.
A čo vy? Aká je vaša obľúbený pánsky (či dámsky) parfum? Ak ste ho nenašli medzi našimi odporúčaniami, pokojne sa oň s nami podeľte v komentároch pod článkom.
Pridaj komentár